Viime lauantaina Hesarin Raha-osiossa julkaistiin Olavi Koistisen pitkä artikkeli läppärikulkurin elämäntavasta. Haastateltavina olivat Mirje miehineen sekä Maija. Juttu osoittautui sangen suosituksi, ja kuten odottaa saattaa Suomen kansan parhaimmisto löysi tiensä sen kommenttiosioon antamaan neuvojaan kulkureille ja kaikelle muullekin kansalle. Vireää ja älykästä keskustelua oli ilo seurata, sillä valtaosa kommentoijista oli lukenut ainakin artikkelin otsikon, ja monet analyysit osoittivat syvällistä ymmärrystä uuden työn luonteesta ja pohjoismaisen kapitalistisen kansantalouden toiminnasta.

Kokosimme alle kulkurin kannalta parhaat huomiot ja viisaudet. Lue, opi, nauti.

Tykitystä

Sitä minäkin mietin yömyöhällä pienessä tuiskeessa. Kun vain tietäisi, että MIKÄ SE ON SE MAA, JONKA OLEN VALINNUT. Apua. Kertokaa nyt joku.

Ja olisiko joku voinut kertoa tämän aiemmin…?



Jos joku on myöhästynyt töistä tai tärkeiltä treffeiltä tämän vuoksi, niin anteeksi tosi paljon. Paukutan vastedes näppistä entistä päättäväisemmin, jottei tämä toistuisi. Lumen luonti Suomen teiltä ja toreilta toki on ohjelmoijien, kääntäjien, journalistien ja kirjailijoiden tehtävä.

Selkäpiitä karmiva ennustus

Tästä ei ihan saa selkoa, mutta kaikenlaisia ruumiinosia siinä ainakin luetellaan. Kyllähän tämä pahalta tuntuu.

Tietokone on kiva lelu

Entten, tentten, teelika ment– mistä näitä senttejä oikein tulee?

Tarinan toinen puoli jäi pimentoon

Millaisia kauhutarinoita nämä lähiomaiset olisivatkaan meille voineet kertoa! Kulkurin sukulaisen elämä: yhtä helvettiä.

Et suinkaan mennyt maistamaan sitä viskiä?

Sillä tunnetusti vierailu viskitehtaalla + eläkkeen kerryttäminen = eivät mahdu samaan elämään.

Huolestu, tyhmä kissa! Tämä on vakavaa!

Niin, työnteon voi halutessaan nähdä tapana kiittää niitä ihmisiä, jotka kustantavat lomailusi.

Jos vain…

Tätä on paha käydä kiistämään.

Kuin lastu laineilla

Yksi intoutui tunnelmoimaan nomadielämän aavaa haikeutta toiston keinoin. Olemme liikuttuneita, olemme kiitollisia, olemme vähän hämmentyneitä.

Lopuksi: napakymppi.

Kiitos tästä informaatiosta. Se kiinnostaa meitä kaikkia.

Häiritseekö tieto siitä, että tällaisia pölvästejä kävelee samoja katuja ja äänestää kohta eduskuntavaaleissakin? Brasiliassa ja Filippiineillä on lämmintä. Äänestää voit lähetystössä. Siellä uudessa isänmaassasi.